Publication: Magyar Közlöny
Issue: MK-2009-184 (Year: 2009, Number: 184)
Era: 2004-2010
Section: rendeletalkotási jogköre sem szab határt. [Lásd 46/2006. (X. 5.) AB határozat, ABH 2006, 567, 572.] A törvényalkotás
Paragraph Index: 1047

2. Az egyik indítványozó szerint alkotmányellenesek [az Alkotmány 2. § (1) bekezdésébe, 20. § (1) bekezdésébe, továbbá 33/A. § a) pontjába ütköznek] a Jat. jogalkotási programra vonatkozó rendelkezései is [Jat. 21. § (1) bekezdés], az öt éves idõtartam elõírása okán. Az indítványozó szerint a Jat. 21. § (1) bekezdésében foglaltak azért ellentétesek az Alkotmány 2. § (1) bekezdésében rögzített jogállamiság elvével, mivel „a temporális hatalommegosztásból következõen a Kormány nem jogosult arra, hogy a következõ Kormány hivatali idejére vonatkozó jogalkotási programot határozzon meg”. Ugyanakkor ellentétesnek tartja az Alkotmány azon rendelkezésével is, amely szerint „[a]z országgyûlési képviselõk általános választását – az Országgyûlés feloszlása vagy feloszlatása miatti választás kivételével – az elõzõ Országgyûlés megválasztását követõ negyedik év április vagy május hónapjában kell megtartani [Alkotmány 20. § (1) bekezdés], továbbá azzal, hogy a Kormány megbízatása az újonnan megválasztott Országgyûlés megalakulásával megszûnik [Alkotmány 33/A. § (1) bekezdés a) pont]. A Jat.-ban meghatározott öt éves periódus a jogszabály megalkotásának idõpontjában hatályos Alkotmány rendelkezéseivelösszhangbanszületett, mivelaz Országgyûlésmegbízatásaakkoröt évre szólt.A jogalkotásiprogram arról ad tájékoztatást, hogy a Kormány milyen törvényjavaslatokat kíván az Országgyûlésnek benyújtani, de a programban foglaltak sem a Kormányt, sem az Országgyûlést nem kötelezik. Kétségtelen, hogy célszerûségi szempontokat figyelembe véve ésszerû az Országgyûlés és a Kormány megbízatási idejéhez igazodó jogalkotási program, azonban önmagában a célszerûség jelensége nem alapozza meg a hivatkozott rendelkezés alkotmányellenességét, ha egyébként alkotmányellenességre nem vezet. Igaz ez annál is inkább, mivel az új Országgyûlésben a korábbi ciklusban benyújtott törvényjavaslatok az Országgyûlés megbízatásának megszûnése után már nem számítanak indítványnak. A Jat. ezen rendelkezései kétség kívül nem ésszerûek, azonban a Jat. rendelékezéseinek célszerûségi szempontú vizsgálata az Alkotmánybíróság hatáskörén túlmutat.

Source: https://magyarkozlony.hu/hivatalos-lapok/4f7c89508ea8f5307ca7b3fd2937efc171c07102/dokumentumok/067deb82bc231d62b26fe3f1ae1296afe02c82c5/letoltes